
Parlamentul  României

Camera  Deputaţilor
  Comisia juridică, de disciplină                                       Comisia pentru sănătate 

              şi imunităţi                                                                     şi familie

  Bucureşti, 17 martie 2014                                            Bucureşti, 17 martie  2014

            Nr.Plx 668                                                                       Nr.4c-8/51               

BIROULUI PERMANENT

AL

CAMEREI DEPUTAŢILOR,

Vă înaintăm, alăturat, raportul comun asupra propunerii legislative pentru modificarea şi completarea Legii nr.194/7 noiembrie 2011 privind combaterea operaţiunilor cu produse susceptibile de a avea efecte psihoactive, trimisă Comisiei juridice, de disciplină şi imunităţi şi Comisiei pentru sănătate şi familie, pentru examinare pe fond, cu adresa nr. Plx 668/2013 din 23 decembrie 2013.

În raport de obiectul şi conţinutul reglementării, iniţiativa legislativă face parte din categoria legilor organice..
                      PREŞEDINTE,                                       PREŞEDINTE,

                    BOGDAN CIUCĂ                                 RODICA NASSAR

RAPORT  COMUN
asupra  propunerii legislative pentru modificarea şi  completarea Legii nr.194/7 noiembrie 2011 privind  combaterea operaţiunilor cu produse susceptibile de a avea efecte psihoactive (Plx668/2013)
În temeiul dispoziţiilor art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere în fond, împreună cu Comisia pentru sănătate şi familie cu  propunerea legislativă pentru modificarea şi  completarea Legii nr.194/7 noiembrie 2011 privind combaterea operaţiunilor cu produse  susceptibile de a avea efecte psihoactive, trimisă cu adresa nr. Pl-x 668 din 23 decembrie 2013. 
La întocmirea prezentului raport comun, cele două comisii au avut în vedere:

- avizul favorabil al Consiliului Legislativ (nr.1079 din 7 octombrie 2013), cu observaţii şi propuneri);

- punctul de vedere negativ al Guvernului (nr.2308 din 29 noiembrie 2013);

- avizul negativ al Comisiei pentru tehnologia informaţiei şi comunicaţiilor (nr.4c-16/04 din 6 februarie 2014);

- avizul negativ al Comisiei pentru administraţie publică, amenajarea teritoriului şi echilibru ecologic (nr.4c-6/605 din 11 februarie 2014);

- punctul de vedere negativ al Ministerului Sănătăţii (nr.EN9157 din 21 noiembrie 2013).

Propunerea legislativă  are ca obiect de reglementare modificarea  şi  completarea Legii nr.194/2011 privind  combaterea operaţiunilor cu  produse susceptibile de a avea efecte psihoactive, altele decât cele prevăzute de acte normative în vigoare, cu modificările ulterioare.

În conformitate cu prevederile art.63 din Regulamentul Camerei Deputaţilor, republicat, cele două comisii au dezbătut separat propunerea legislativă.

Membrii Comisiei juridice, de disciplină şi imunităţi au examinat iniţiativa legislativă, în şedinţa din 18 februarie 2014. La şedinţă au fost prezenţi 24 deputaţi, din totalul de 26 membri ai comisiei. La dezbateri a participat, în conformitate cu prevederile art.55 din Regulamentul Camerei Deputaţilor, republicat, doamna Irina Alexe,  chestor de poliţie în Ministerul Afacerilor  Interne.
Membrii Comisiei pentru sănătate şi familie au examinat iniţiativa legislativă în şedinţa din 11 martie 2014. La şedinţă au fost prezenţi 16 deputaţi, din totalul de 18 membri ai comisiei. La dezbateri a participat, în conformitate cu prevederile art.55 din Regulamentul Camerei Deputaţilor, republicat, dl.Răzvan Vulcănescu – subsecretar de stat în cadrul Ministerului Sănătăţii şi dl.Iulian Zăuleţ, specialist în cadrul Agenţiei Naţionale Antidrog. 

Raportul celor două comisii a fost adoptat cu unanimitate de voturi.

În raport cu obiectul şi conţinutul său, propunerea legislativă face parte din categoria legilor organice. 
Senatul, în calitate de primă Cameră sesizată, a respins iniţiativa legislativă în şedinţa din  17 decembrie 2013. 

Potrivit dispoziţiilor art. 75 din Constituţia României, republicată, şi ale art.92, din Regulamentul Camerei Deputaţilor, republicat, cu modificările şi completările  ulterioare, Camera Deputaţilor este Cameră decizională
În urma finalizării dezbaterilor, cele două comisii propun plenului Camerei Deputaţilor, respingerea propunerii legislative pentru modificarea şi completarea Legii nr.194/7 noiembrie 2011 privind combaterea operaţiunilor cu produse susceptibile de a avea efecte psihoactive, din următoarele considerente:
- actualul cadru legislativ este acoperitor în ceea ce priveşte combaterea şi sancţionarea unor astfel de operaţiuni;

- de asemenea, în conformitate cu dispoziţiile legale, datele personale ale consumatorilor dependenţi de consumul de droguri, incluşi în programul integrat de asistenţă a consumatorilor şi a consumatorilor dependenţi de droguri, beneficiază de confidenţialitate.
                      PREŞEDINTE,                                                 PREŞEDINTE,

                  BOGDAN CIUCĂ                                           RODICA NASSAR
      SECRETAR,                                                     SECRETAR,

       THEODOR-CĂTĂLIN NICOLESCU                         FLORIN BUICU
          Florica Manole – consilier parlamentar

          Livia Spînu – consilier parlamentar

